Ankara raesade
Ankara raesade raivosi toispäivänä 1/2 3 aikaan päivällä Lammin kirkonkylässä. Etelästä päin saapuen se rikkoi kaikki sillä puolen olevat ikkunalasit, missä oli kaksinkertaiset ikkunat, siellä se särki molemmat, niinikään meni murskaksi kaikki mitä oli poslini- tai lasitavaraa ikkunan läheisyydessä. Rukiit ja vanhemmat laihot se löimaan tasalle, pärekatot murskaksi. Seinissä näkyy tuhka tiheään rakeiden iskemiä lovia. Rakeet oli läpimitassa tuuman paksuisia ja painoivat noin 2 luotia. Ken ulkona sattui olemaan, hän ei mustelmitta päässyt. Sadetta kesti noin 5 minutia, jolla aikaa maa peittyi vahvasti rakeilla ja seinien vieruksille syntyi kinoksia. Pilvi kävi noin kahden virstan leveydeltä. Naapurikylien kärsimistä vahingoista ei P:lehden kirjeenvaihtaja ollut saanut tietoja.

[Lähde: Uusi Suometar 23.5.1890 sivu 3]

[luoti = 1/32 naulaa eli noin 13,3 grammaa; virsta = 1068,8 metriä; laiho = kasvava tai tuleentuva vilja]

Anonyymi
Uusi Suometar
1890